LED armatuur vierkant met aanraak sensor
LED armatuur vierkant met aanraak sensor...
€ 47,49 (incl. btw) € 49,99 -5%
VERWACHT 21 OKTOBER
Afmetingen: 130x130x10mm Lamp Wat is gesonde voedselsoorte en waarom? - WelstandWelstand
Tuis / Advies / Wat is gesonde voedselsoorte en waarom?
Wat is gesonde voedselsoorte en waarom?
Woensdag | 10 Julie | 2019
’n Mens eet dikwels net dit wat vir jou lekker is. Vir jou algehele gesondheid is ’n gesonde balans, eerder as om op een of meer spesifieke voedselsoorte te fokus, noodsaaklik. Tog is dit belangrik om te weet watter voedselsoorte gesond is, sodat jy dit in jou daaglikse dieet kan insluit
Neute, peulgewasse en grane
Amandels is ryk aan voedingstowwe soos magnesium, vitamien E, yster, kalsium, vesel en riboflavien. Navorsing het ook bevestig dat amandels goed is vir die handhawing van gesonde cholesterolvlakke. Brasiliaanse neute is ryk aan proteïne en koolhidrate en ’n uitstekende bron van vitamien B1 (tiamien), vitamien E, magnesium en sink. Lensies is ’n uitstekende natuurlike bron van magnesium en proteïen en bevorder hartgesondheid. Hawermeel word van gerolde of gemaalde hawer gemaak. Die oplosbare veselinhoud help om cholesterolvlakke laag te hou. Dis ryk aan komplekse koolhidrate en wateroplosbare vesel wat spysvertering vertraag en die bloedglukosevlakke stabiliseer. Verder is dit ryk aan B-vitamiene, omega 3-vetsure en kalium. Koringkiem is ryk aan noodsaaklike voedingstowwe soos vitamien E, foliensuur, tiamien, sink, magnesium, fosfaat en essensiële vetsure. Daarbenewens is dit ’n uitmuntende bron van vesel.
Groente, vrugte en bessies
Broccoli is ryk aan vesel, kalsium, kalium, foliensuur en fitovoedingstowwe. Laasgenoemde is samestellings wat die risiko van hartsiektes, diabetes en sommige tipes kanker verlaag. Dit bevat vitamien C en die antioksidant betakaroteen. Een 100-gram porsie broccoli kan jou van meer as jou daaglikse inname van vitamien C voorsien. Dis gesonder om broccoli rou of liggies gestoom te eet, om die voedingswaarde daarvan te behou. Appels is ’n uitmuntende bron van antioksidante, wat vrye radikale teenwerk. Laasgenoemde is skadelike stowwe wat in die liggaam vervaardig word en ongewenste veranderinge soos veroudering en sekere siektetoestande teweeg bring. Navorsing het ook bewys dat appels help om cholesterolvlakke te verlaag.
Krulkool (kale) is ’n blaargroente waarvan die voedingswaarde onderskat word. Dit is ryk aan vitamien C en bevat ook ’n beduidende hoeveelheid vitamien K. Soos kool, spinasie en aspersies, kan dit gestoom of gekook word, of dit kan versap word of as bestanddeel van ’n skommeldrankie geniet word. Bloubessies is ryk aan vesel, antioksidante en fitovoedingstowwe. Laasgenoemde is nie lewensnoodsaaklik nie, maar help om siektes te voorkom en om die liggaam na behore te laat funksioneer. Die gereelde inname van bloubessies help om vetsug aan bande te lê en voorkom kognitiewe afname by bejaardes. Verder verlaag dit die risiko van hoë bloeddruk met 10%. Avokado’s is ryk aan gesonde vette, B-vitamiene, vitamien K en vitamien E en is ook veselryk. Gereelde inname verlaag ook cholesterolvlakke.
Groen blaargroentes soos kool en spinasie kan jou kans om tipe 2 diabetes te ontwikkel aansienlik verlaag. Spinasie is ryk aan antioksidante, maar moet verkieslik rou geëet, gestoom, of net baie kort gekook word. Dis ’n uitstekende bron van vitamien A, B6, C, E en K, asook selenium, niasien, sink, fosfor, koper, foliensuur, kalsium, magnesium, betaïen en yster. Patats is ’n goeie bron van vesel, vitamien A, C en B6, asook kalsium. Tydens ’n studie waar patats se voedingswaarde met die van ander groentesoorte vergelyk is, was patats bo-aan die ranglys betreffende die inhoud van vitamien A en C, yster, kalsium, proteïen en komplekse koolhidrate.
Vis, vleis en eiers
Die gesondste tipes proteïne word vervolgens gelys. Olierige vissoorte soos salm, forel, makriel, haring, sardiens en ansjovis is ryk aan omega 3-vetsure, wat gesond is vir jou hart en senustelsel. Dis verder voordelig vir persone wat aan inflammatoriese toestande soos artritis ly. Daarbenewens is dit ryk aan vitamien A en D. Hoender, veral plaas-/skrophoenders, is ’n gesonde en boonop goedkoop bron van proteïne. Die witvleis het nie so ’n skadelike langtermynuitwerking op ’n mens se algehele gesondheid soos rooivleis nie. Dis wenslik om die vel van die hoender te verwyder. Eiers is ’n proteïen wat maklik by ’n gesonde dieet ingesluit kan word. Dis veelsydig en hoef nie net as ontbyt genuttig te word nie. Dit bevat versadigde en onversadigde vette, cholesterol, natrium, kalium, kalsium en vitamien A, B6, C en D, magnesium, kobalamien en yster.
Let wel: Bogenoemde is slegs riglyne vir gesonde voedselsoorte wat jy by jou dieet kan insluit.
Medical News Today. https://www.medicalnewstoday.com/articles/245259.php
Vrydag | 10 Januarie | 2020
Redes vir postvakansiebedruktheid en hoe om dit te oorkom
Dinsdag | 07 Januarie | 2020
Suiker en jou kognitiewe funksie
Hoekom jou geheue jou skielik in die steek laat
Doen dié dinge vir ̓n beter oudag
Dinsdag | 17 Desember | 2019
Breek met slegte gewoontes – vyf strategieë wat werk